„Câte coaste și-a scos?”. Controversa din jurul corsetului lui Kim Kardashian care i-a făcut o talie minusculă | FOTO
Kim Kardashian a purtat o ținută aproape imposibilă la Met Gala 2024.
Referindu-se la cât de greu i-a fost să poarte această ținută care i-a strâns talia, vedeta a spus că „respirația este o formă de artă”.
Kim a purtat la Met Gala 2024 un ansamblu argintiu Maison Margiela Artisanal by John Galliano, scrie Vanity Fair.
Într-o înregistrare făcută de Vogue Kim este surprinsă în timp ce probează ținuta de la Met Gala cu câteva zile înainte de eveniment. Pentru a rezista îmbrăcată în corsetul cu talie de viespe, vedeta a luat înghițituri atente de aer. La un moment dat, ea este întrebată „cum merge respirația”.
„Este o formă de artă, dar mă descurc”, a spus ea.
Aceasta este cea de-a 11-a apariție a lui Kardashian la Met Gala.
În 2022, vedeta a apărut la Met Gala într-o rochie care i-a aparținut lui Marilyn Monroe, iar la ediția de anul trecut a purtat o ținută făcută din 50.000 de perle.
Ceea ce a atras atenția la ținuta de anul acesta a lui Kim a fost talia incredibil de subțire.Pe social media au apărut teorii și controverse despre corsetul purtat de vedetă.
Comentariile pagina de Instagram a vedetei au fost împărțite. În timp ce unii o blamau pentru faptul că se pune în pericol, mulți s-au întrebat dacă vedeta nu cumva s-a operat pentru a-și scoate coastele.
Sursa: Vanity Fair
Etichete: Kim Kardashian,
Dată publicare:
09-05-2024 10:48